এইবাৰো ৰামায়ন, মহাভাৰত, পুৰাণ আদিৰ কাহিনী, আখ্যান, উপাখ্যান ৮২ টা ষ্টলত স্থাপন কৰা প্ৰায় তেৰশ মৃন্ময় মূৰ্তি প্ৰদৰ্শনৰ ব্যৱস্থা কৰিছে ৷ অভাৰব্ৰীজৰ অৰ্ধনিৰ্মিত খুঁটাত গীতাৰ জন্ম আৰু নৰসিংহৰ ৰূপ বিদ্যুত চালনাৰে প্ৰদৰ্শনৰ ব্যৱস্থা কৰা হৈছে। সেইদৰে ৰাসমেলাৰ প্ৰৱেশপথত ২০ ফুট দৈৰ্ঘৰ বিদ্যুৎ চালিত দুটা ডাইন ’ ছৰ দৰ্শনাৰ্থীৰ আকৰ্ষণৰ কেন্দ্ৰবিন্দু হৈ পৰিছে। নলবাৰী নগৰৰ প্ৰৱেশপথত এঘাৰখন বিদ্যুতচালিত তোৰণ বহুওৱা হৈছে । পৰ্যটন বিভাগেও কেইবাখনো তোৰণ দিছে। নলবাৰী ৰাসমহোৎসৱত পৰ্যটকৰ বাবে বিভিন্ন পদক্ষেপ গ্ৰহণ কৰিছে ৰাস মহোৎসৱ সমিতিয়ে৷ পৰ্যটকক আকৰ্ষণ কৰাৰ বাবে দৰ্শনাৰ্থী উঠিব পৰা কেবাটাও হট এয়াৰ বেলুন উৰুওৱাৰ ব্যৱস্থা কৰা হৈছে৷ অৱশ্যে যোৱা বছৰো এই ঘোষণা কৰা হৈছিল যদিও সময়ত হট এয়াৰ বেলুন নুৰিল। তদুপৰি পাগলাদিয়াৰ বুকুত দহটা তম্বু ঘৰ সাঁজি নিশা পৰ্যটকক পৰিয়ালসহ তাত থকাৰ ব্যৱস্থা কৰিব বুলিও এইবাৰ ঘোষণা কৰা হৈছে ৷ নলবাৰী ৰাস মহোৎসৱ উপলক্ষে ৰাসমহোৎসৱ চলি থকা দিনকেইটাত অসম ৰাজ্যিক পৰিবহন নিগমৰ বাছৰ বিশেষ সেৱা থাকিব৷ ইপিনে, ৰাসমহোৎসৱৰ দিন কেইটাত নলবাৰী ৰে ’ ল ষ্টেচনত ৰাজধানী এক্সপ্ৰেছৰ বাহিৰে উজনি নামনিমুৱা প্ৰতিখন ৰে ’ ল গাড়ী দুই মিনিটকৈ ৰখাৰ বাবে ৰে ’ ল বিভাগে ব্যৱস্থা কৰিব বুলি উদ্যোক্তাসকলে জনাইছে৷